CELEX: C2006/074/03
Language: et
Date: 2006-03-25 00:00:00
Title: Kohtuasi C-434/05: Eelotsusetaotlus, mille esitas Hoge Raad der Nederlanden'i  2. detsembri 2005.  aasta määrusega kohtuasjas Stichting Regionaal Opleidingen Centrum Noord-Kennemerland/West-Friesland (Horizon College)  versus  Staatssecretaris van Financiën

25.3.2006   
            
            
               ET
            
            
               Euroopa Liidu Teataja
            
            
               C 74/2
            
         Eelotsusetaotlus, mille esitas Hoge Raad der Nederlanden'i 2. detsembri 2005. aasta määrusega kohtuasjas Stichting Regionaal Opleidingen Centrum Noord-Kennemerland/West-Friesland (Horizon College) versus Staatssecretaris van Financiën
   (Kohtuasi C-434/05)
   (2006/C 74/03)
   Kohtumenetluse keel: hollandi
   Euroopa Ühenduste Kohus on saanud Hoge Raad der Nederlanden'i 2. detsembri 2005. aasta määrusega kohtuasjas Stichting Regionaal Opleidingen Centrum Noord-Kennemerland/West-Friesland (Horizon College) v. Staatssecretaris van Financiën esitatud eelotsusetaotluse, mis saabus kohtukantseleisse 5. detsembril 2005.
   Hoge Raad der Nederlanden küsib Euroopa Kohtult eelotsust järgmistes küsimustes:
   
               1.
            
            
               Kas kuuenda direktiivi (1) artikli 13 A osa lõike 1 punkti i tuleb tõlgendada nii, et hariduse andmine hõlmab ka olukorda, kus õpetaja suunatakse tasu eest õppeasutuse käsutusse, kus ta õpetab õppeasutuse vastutusel ajutiselt?
            
         
               2.
            
            
               Kui vastus esimesele küsimusele on eitav, siis kas väljendit “nendega otseselt seotud teenused” tuleb tõlgendada nii, et see hõlmab samuti eespool punktis 1 kirjeldatud teenuseid?
            
         
               3.
            
            
               Kas vastus eespool toodud küsimustele on erinev juhul, kui isik, kes suunab õpetaja teise isiku käsutusse, on ka ise õppeasutus?
            
         
      (1)  Nõukogu 17. mai 1977. aasta kuues direktiiv 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT 1977, L 145, lk 1).